Diari Oficial de la Generalitat Valenciana


Sumari del DOGV 8828, del 05-06-2020 (2020/4071)

RESOLUCIÓ de 2 de juny de 2020, de la Direcció de l'Institut Superior d'Ensenyaments Artístics de la Comunitat Valenciana, per la qual es convoquen les proves d'accés als ensenyaments artístics superiors per al curs 2020/2021.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8828

Data del DOGV
:   05-06-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/4071


Data del document
:   02-06-2020

Organisme emissor
:   Institut Superior d'Ensenyances Artistiques de la Comunitat Valenciana

Tipus de document
:   Resolució

Correcció d'errades

RESOLUCIÓ de 2 de juny de 2020, de la Direcció de l'Institut Superior d'Ensenyaments Artístics de la Comunitat Valenciana, per la qual es convoquen les proves d'accés als ensenyaments artístics superiors per al curs 2020/2021. [2020/4071]  
La Llei orgànica 2/2006, de 3 de maig, d'educació, estableix que per a l'accés als ensenyaments artístics superiors es requereix estar en possessió del títol de Batxiller o haver superat la prova d'accés a la universitat per a majors de 25 anys, així com la superació de les corresponents proves específiques a què es refereixen els articles 54, 55, 56 i 57.  
  
Així mateix, amb caràcter d'excepcionalitat i d'acord amb l'article 69, «Ensenyances postobligatòries», apartat 5 de l'esmentada Llei orgànica 2/2006, de 3 de maig, d'educació, les administracions educatives podran establir l'accés directe dels majors de 18 anys als ensenyaments artístics superiores en general per mitjà de la superació d'una prova específica, regulada i organitzada per les administracions educatives, que acredite que la persona aspirant posseeix els coneixements, les habilitats i les aptituds necessàries per a cursar amb aprofitament els corresponents ensenyaments, així com l'accés directe als estudis superiors de música o de dansa dels majors de 16 anys en les mateixes condicions.  
  
El Reial decret 1614/2009, de 26 d'octubre, modificat pel Reial decret 21/2015, de 23 de gener, pel qual s'estableix l'ordenació de els ensenyaments artístics superiors regulades per la Llei orgànica 2/2006, de 3 de maig, d'educació, determina en l'article 12 els requisits d'accés en idèntics termes als expressats en el primer paràgraf.  
  
Per altra banda, el Decret 48/2011, de 6 de maig, del Consell, pel qual s'estableix l'ordenació de els ensenyaments artístics superiors i es determina el marc normatiu per a la implantació dels plans d'estudis corresponents als títols oficials en els diferents ensenyaments artístics superiors en l'àmbit de la Comunitat Valenciana, en els seus articles 8, 9 i 10, es refereix igualment a l'accés a aquests ensenyaments i a les proves d'accés corresponents.  
L'Organització Mundial de la Salut va elevar, el passat 11 de març de 2020, la situació d'emergència de salut pública ocasionada per la Covid-19 a pandèmia internacional. La rapidesa en l'evolució dels fets, a escala nacional i internacional, ha requerit l'adopció de mesures immediates per a fer front a aquesta conjuntura. Les circumstàncies extraordinàries que hi concorren han constituït, sens dubte, una crisi sanitària sense precedents i d'enorme magnitud, tant pel nombre molt elevat de ciutadans afectats com per l'extraordinari risc per als seus drets.  
De conformitat amb l'article 9 del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19 (BOE 67, 14.03.2020), es va suspendre l'activitat educativa presencial en tots els centres i etapes, cicles, graus, cursos i nivells d'ensenyament contemplats en l'article 3 de la Llei orgànica 2/2006, de 3 de maig, d'educació, inclòs l'ensenyament universitari, així com qualssevol altres activitats educatives o de formació impartides en altres centres públics o privats.  
  
En l'àmbit de la Comunitat Valenciana, per Decret 32/2020, de 13 de març, del Consell, es disposen mesures extraordinàries de gestió sanitària en salvaguarda de la salut pública a causa de la pandèmia per coronavirus SARS-CoV (Covid-19) (DOGV 8762, 14.03.2020). Així en la seua disposició final primera habilita la persona titular de la conselleria amb competències en matèria de sanitat a dictar les instruccions que siguen necessàries per al seu desenvolupament i aplicació.  
La Resolució de 23 de març de 2020, de la consellera de Sanitat Universal i Salut Pública, per la qual s'acorda el tancament de tots els centres educatius de la Comunitat Valenciana, com a conseqüència de la situació de crisi sanitària ocasionada per la Covid-19 (DOGV 8770, 24.03.2020), estableix amb caràcter transitori la mesura excepcional consistent en el tancament, des del mateix dia de la seua publicació, de tots els centres educatius fins a una altra ordre, sense perjudici que els equips directius estiguen a la disposició dels requeriments que els faça l'administració per a fer les tasques específiques que se'ls indiquen i que, al seu torn, tot el personal del centre estarà a la disposició de l'equip directiu de manera que l'atenció a l'alumnat i a les seues famílies estiga garantida i es puguen dur a terme les activitats educatives de manera no presencial.  
D'acord amb la normativa indicada, i en virtut de les competències que estableix l'article 50.3.h dels Estatuts de l'Institut Superior d'Ensenyances Artístiques de la Comunitat Valenciana, aprovats pel Decret 82/2009, de 12 de juny, del Consell, resolc:  
  
Primer  
L'admissió de l'alumnat per al curs 2020/2021, als ensenyaments artístics superiors, en els centres de la Comunitat Valenciana, es realitzarà segons el que es disposa en l'annex I.  
  
Segon  
L'estructura i el contingut de la prova específica d'accés per a cada especialitat de els ensenyaments artístics superiors s'ajustarà al que es disposa en l'annex II.  
  
Tercer  
El desenvolupament de les proves es durà a terme d'acord amb el calendari que estableix l'annex III i en els centres que allí es determinen.  
  
Quart  
Les sol·licituds d'inscripció per a la realització de les proves d'accés es tramitaran telemàticament. S'aproven els enllaços al programa de gestió Àrtic, inclosos en l'annex III, per a tramitar les sol·licituds d'inscripció per a la realització de les proves d'accés. Aquests enllaços també estaran disponibles des de les pàgines webs dels centres i de l'ISEACV.  
  
  
Cinqué  
Aquelles persones que no accedisquen al centre en el que hagen superat la prova específica d'accés podran sol·licitar davant les corresponents secretaries acadèmiques l'acreditació de la seua superació. Aquelles persones que hagen superat la prova específica per a persones sense requisits acadèmics (art. 69.5) i no es vagen a matricular en centres de titularitat pública de la Comunitat Valenciana podran sol·licitar en la seu de l'ISEACV l'acreditació de la seua superació.  
  
Sisé  
Protecció de dades. Les proves d'accés als ensenyaments artístics superiors i la prova específica per a persones sense requisits acadèmics (art. 69.5 LOE) objecte de la convocatòria, requereixen el tractament de dades personals de les persones sol·licitants de l'admissió a les proves o dels seus representants legals, en els termes següents:  
a) Responsable del tractament: Institut Superior d'Ensenyances Artístiques de la Comunitat Valenciana (ISEACV), amb domicili al carrer Pintor Genaro Lahuerta, 25 -1, 46692 València.  
b) Categoria i origen de les dades a tractar: dades personals identificatives, de contacte, d'ocupació, econòmiques, de circumstàncies socials, categories especials de dades, altres dades especialment protegides i de qualsevol altra naturalesa que siguen recollides a través del programa de gestió Àrtic i dels correus electrònics habilitats pels centres i per l'ISEACV a tal efecte, consulta a plataformes autonòmiques d'interoperabilitat (d'ara en avant PAI) o a altres administracions públiques en cas que no existisca oposició a aquesta consulta d'acord amb l'article 28 de la Llei 39/2015, i documentació que entreguen les persones sol·licitants i representants legals. Si la documentació presentada conté dades de terceres persones, prèviament a la comunicació d'aquestes dades a l'ISEACV les persones sol·licitants i representants legals han d'informar aquestes persones interessades sobre el tractament de les seues dades per a l'ISEACV en els termes previstos en aquest article.  
c) Finalitats del tractament i base jurídica: amb base jurídica en el compliment d'una missió realitzada en interés públic, en l'exercici de poders públics i en el compliment de les obligacions legals segons les normes reguladores d'aquesta convocatòria i altres normes aplicables, incloent-hi les que regulen el tràmit electrònic, les dades personals es tractaran per a tramitar i gestionar la realització de les proves d'accés als ensenyaments artístics superiors, expedició de certificats d'haver superat les proves i resolució de possibles reclamacions.  
d) Destinataris de les dades: d'acord amb les lleis i per a complir una missió realitzada en interés públic o en l'exercici de poders públics conferits a l'ISEACV, les dades personals podran ser comunicades tant a la PAI, per a comprovar les dades de sol·licitants o situacions socioeconòmiques previstes per a la baremació, com a altres administracions i institucions públiques, entre les quals es troben, sense caràcter limitatiu, òrgans de caràcter autonòmic, local, estatal i de la Unió Europea, òrgans judicials i Ministeri Fiscal, Tribunal de Comptes, Corts Valencianes, Sindicatura de Comptes, IGAE, Defensor del Poble, Síndic de Greuges, Agència Valenciana Antifrau, Delegat de Protecció de Dades i altres tercers subjectes de dret privat amb interés legítim i/o dret d'accés en el procediment. Si és el cas, les dades podran ser tractades a instàncies de l'ISEACV per terceres persones encarregades del tractament.  
  
e) Les dades no seran objecte de transferències internacionals.  
f) Totes les dades sol·licitades a través del programa de gestió Àrtic per a la inscripció en línia, així com la documentació vinculada que s'ha d'enviar als correus electrònics habilitats pels centres i per l'ISEACV, són necessàries per a poder tramitar la sol·licitud. La falta de comunicació d'aquestes dades comportarà les conseqüències previstes per l'ordenament jurídic.  
g) Termini de conservació de dades: les dades personals es conservaran durant el temps necessari per a complir la finalitat per a la qual es recapten i pels terminis establits en les normes vigents per a complir obligacions i responsabilitats legals. Seran suprimides d'acord amb el que s'estableix en la normativa d'arxius i documentació.  
  
h) Drets: la persona interessada pot exercitar els drets d'accés, rectificació, supressió, oposició, limitació al tractament, portabilitat i no ser objecte d'una decisió basada únicament en el tractament automatitzat, a través de les següents vies:  
- Enviant la petició per via postal al carrer Pintor Genaro Lahuerta, 25-1, 46079 València  
- De manera presencial, aportant la sol·licitud corresponent a través del registre. L'exercici dels drets requereix la identificació inequívoca de la persona interessada o d'aquella que la represente.  
i) Dret a reclamar davant l'Autoritat de Control: la persona interessada pot presentar una reclamació davant l'Agència Espanyola de Protecció de Dades (www.aepd.es) si considera no atesos els seus drets o vulnerat el tractament de les seues dades personals. Prèviament pot contactar amb el delegat/ada de protecció de dades de la Generalitat Valenciana a través de prk@jmj.so o dirigint-se a passeig de l'Albereda, 16 € 46366 València. Més informació sobre el tractament de dades personals consultant el Registre de Tractament de Dades en   
http://innova.gva.es/va/registrede-tractament-de-dades i en http://www.ceice.gva.es/va/registre-de-tractament-de-dades.  
  
Seté  
Aquesta resolució entrarà en vigor l'endemà de la seua publicació en el Diari Oficial de la Generalitat Valenciana.  
  
Huité  
Contra aquesta resolució, que esgota la via administrativa, la persona interessada podrà interposar un recurs contenciós administratiu davant del Jutjat Contenciós Administratiu de València, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos a comptar des de l'endemà de la notificació, o potestativament i amb caràcter previ, un recurs administratiu de reposició en el termini d'un mes davant del mateix òrgan que el dicta, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 2 de juny de 2020.- El director de l'Institut Superiors d'Ensenyances Artístiques de la Comunitat Valenciana: Josep Manel Garcia Company.  
  
  
  
ANNEX I  
Procediment pel qual es regula l'organització de les proves d'accés als estudis superiors d'ensenyaments artístics  
  
I. Àmbit d'aplicació  
Aquesta resolució serà d'aplicació en els procediments d'accés i admissió als ensenyaments artístics superiors d'Art Dramàtic, Arts Plàstiques (Ceràmica), Dansa, Disseny i Música.  
  
II. Requisits acadèmics per a l'accés  
1. Per a l'accés als ensenyaments oficials conduents a l'obtenció d'un títol superior en els diferents àmbits, es requerirà estar en possessió del títol de Batxiller o haver superat la prova d'accés a la universitat per a majors de 25 anys, així com la superació de la prova específica a què es refereixen els articles 54, 55, 56 i 57 de la Llei orgànica 2/2006, de 3 de maig, d'educació.  
2. Podran també accedir als ensenyaments artístics superiors les persones majors de 18 anys, així com les majors de 16 anys per als estudis superiors de música o de dansa, que sense reunir els requisits assenyalats en l'apartat anterior, superen la prova específica a què fa referència l'article 69, «Ensenyances post obligatòries», apartat 5 de la Llei orgànica 2/2006, de 3 de maig, d'educació. A més a més, han de superar la prova específica de l'apartat anterior.  
3. Podran accedir directament als estudis superiors d'Arts Plàstiques i de Disseny, sense necessitat de realitzar la prova específica d'accés, els que estiguen en possessió de títol de Tècnic Superior d'Arts Plàstiques i Disseny.  
4. Les persones aspirants, que reunint els requisits generals, presenten necessitats educatives específiques derivades de discapacitats físiques, psíquiques o sensorials o altres trastorns greus, amb reconeixement oficial el grau de les quals siga igual o superior al 33 %, poden sol·licitar l'adaptació de les circumstàncies de les proves específiques d'accés, tot aportant juntament amb la sol·licitud d'inscripció a les proves específiques d'accés el certificat mèdic oficial i els informes documentals justificatius del grau de discapacitat o del trastorn greu reconegut pels òrgans competents de la Generalitat, de l'Estat o de la resta de les comunitats autònomes. L'Institut Superior d'Ensenyances Artístiques de la Comunitat Valenciana, una vegada estudiades les sol·licituds, si és el cas, informarà els tribunals avaluadors de les mesures addicionals adoptades per a la realització de les proves específiques d'accés.  
  
  
III. Prova específica per a persones sense requisits acadèmics (art. 69.5 LOE)  
1. Aquesta prova es dirigeix a les persones a què fa referència l'article 69, apartat 5, de la citada Llei orgànica 2/2006, de 3 de maig, d'educació, que complisquen els anys fins al dia 31 de desembre de l'any natural en què se celebre la dita prova, que vulguen accedir als ensenyaments artístics superiors i no es troben en possessió del títol de Batxiller ni hagen superat la prova d'accés a la universitat per a majors de 25 anys.  
2. La superació d'aquesta prova acreditarà que la persona aspirant posseeix els coneixements, habilitats i aptituds necessaris per a cursar amb aprofitament els corresponents ensenyaments.  
3. La prova específica per a persones sense requisits acadèmics (art. 69.5 LOE) és comuna per a totes els ensenyaments artístics superiors i es desenrotllarà d'acord amb el calendari establert en l'annex III d'aquesta resolució.  
4. La prova es realitzarà en almenys un centre públic d'ensenyaments artístics superiors per província. En l'annex III es determinen els centres de realització de les proves.  
5. Per a avaluar aquesta prova es constitueix un únic tribunal, nomenat pel director/a de l'ISEACV, del qual formarà part un nombre imparell de membres. El tribunal està constituït pels membres següents: el president/a, el secretari/ària i tres vocals.  
6. La direcció de l'ISEACV designa el professorat que s'indica a continuació com a membres del tribunal per a la realització de la prova específica per a persones sense requisits acadèmics (art. 69.5 LOE) per l'accés als ensenyaments artístics superiors d'Art Dramàtic, Arts Plàstiques (Ceràmica), Dansa, Disseny i Música:  
Presidenta: Inmaculada Pascual Bernabeu.  
Secretària: María Isabel Alemany García.  
Vocals: Irene Silvestre Beneyto, Lorena Cuenca Ramón, María Isabel García Quinto.  
7. El professorat que constitueix el tribunal podrà efectuar les reunions que necessite per a l'elaboració dels exercicis, sense interferir el seu horari lectiu.  
8. El professorat designat per la present disposició percebrà les dietes i assistències previstes en el Decret 24/1997, d'11 de febrer, modificat pel Decret 95/2014, de 13 de juny, del Consell.  
9. En funció del nombre de persones aspirants, la direcció de l'ISEACV podrà nomenar una comissió de suport per a la realització de la prova, les funcions de la qual seran atendre les aules, corregir exàmens i aquelles altres que, per a l'adequat desenrotllament del procés, assigne el tribunal.  
10. La prova constarà de les següents parts:  
a) Primera part: Història de l'Art. Exercici escrit a partir d'un text donat i imatges relacionades amb el contingut del text. A partir d'un text d'Història de l'Art (en valencià i en castellà) i dues imatges relacionades amb el text, l'alumnat haurà de contestar diverses preguntes de resposta tancada (tipus test) i preguntes de resposta oberta relatives al text i a les imatges.  
Currículum bàsic per als continguts d'aquesta prova:  
1. Art de la Prehistòria: art francocantàbric i art llevantí. Els inicis de l'arquitectura en el Neolític. Art de les civilitzacions antigues: Egipte (característiques i convencionalismes).  
2. Art grec: període arcaic, classicisme i hel·lenisme.  
3. Art Romà. Aportacions de l'art romà a la tradició grega i etrusca.  
  
4. Art de l'Alta Edat Mitjana: bizantí, preromànic i hispanomusulmà.  
5. Art romànic i art gòtic. Trecento italià.  
6. Art del Renaixement: Quattrocento i Cinquecento.  
7. El Barroc: característiques de l'art en els segles XVII i XVIII.  
8. Art del Neoclassicisme. Característiques fonamentals.  
9. Art del segle XIX: romanticisme, historicisme, realisme, impressionisme, postimpressionisme, nous materials i modernisme.  
10. Art del segle XX: 1a i 2a avantguardes. Funcionalisme i racionalisme. Fauvisme, cubisme, expressionisme, futurisme, dadaisme, pintura metafísica, surrealisme i abstracció geomètrica. Tendències des de 1945.  
  
b) Segona part: a triar entre Llengua Valenciana o Llengua Castellana. Exercicis sobre aspectes lingüístics i comprensió lectora, a partir d'un text donat. A partir d'un text de temàtica artística, es plantejaran diverses preguntes sobre gramàtica, ortografia i lèxic.  
Currículum bàsic de Llengua Valenciana per als continguts d'aquesta prova:  
1. Les categories gramaticals. Sons i grafies.  
2. L'oració simple: subjecte i predicat. Lletres, dígrafs i lletres compostes.  
3. Els pronoms personals forts. Vocals i consonants.  
4. El substantiu. La síl·laba, tònica i àtona.  
5. L'adjectiu. Separació de síl·labes.  
6. El verb. Diftongs.  
7. L'adverbi. L'accent gràfic.  
8. L'oració composta. L'accent diacrític.  
9. Els pronoms febles Aspectes formals. Aspectes funcionals. La dièresi. Campos semàntics i famílies lèxiques. Sinonímia, antonímia i hiponímia entre les paraules del vocabulari bàsic.  
  
Currículum bàsic de Llengua Castellana per als continguts d'aquesta prova:  
1. Les idees dels textos. Destacar l'important. Idees principals.  
2. El resum d'un text. Procediment per a fer un resum.  
3. Els arguments que donen suport a les idees. Principals arguments (dades, cites, experiència personal, exemples).  
4. Els connectors que enllacen idees. Els que indiquen ordre. Els que expressen idees contràries. Els que afigen idees noves. Els que proposen exemples. Els que indiquen una causa o una conseqüència.  
5. Elaborar una opinió.  
6. La forma de les paraules. Les categories gramaticals. Determinant, substantiu, pronom, adjectiu, verb, adverbi, preposició. Les parts de les paraules: arrel, desinència, prefix, sufix.  
7. Els sentits de les paraules. Les paraules derivades (Famílies de paraules). Sinònims, hipònims i hiperònims.  
8. Escriure correctament. Principals problemes: Amb accents. Normes generals. Accentuació de como, que, porque. Amb vocabulari: Majúscules, prefixos, formes verbals incorrectes, dequeïsme. Amb expressions «delante de mí »... Amb homofonies (vaya, ahí, haber, hecho, aparte...).  
9. Sintaxi. L'oració simple. Localitzar subjecte i principals complements.  
10. Les figures literàries. Comparació, metàfora, hipèrbole o exageració, interrogació retòrica.  
  
c) Tercera part. Llengua estrangera, a triar entre Anglès o Francès. Exercicis sobre aspectes lingüístics i comprensió lectora, a partir d'un text donat. A partir d'un text de temàtica artística, es plantejaran diverses preguntes sobre gramàtica, ortografia i lèxic.  
  
Currículum bàsic d'Anglès per als continguts d'aquesta prova:  
1) Present simple, There is/There are, Countable/Uncountable nouns, Present continuous. Vocabulary: World of work.  
2) Express like and dislike: like, love, enjoy, hate. Present simple vs. Present continuous. Vocabulary: Names of arts in general.  
3) Prepositions. Vocabulary: Word creation: suffixes.  
4) Past simple (regular verbs, irregular verbs). Past continuous. Vocabulary: Books and literature.  
5) Uses of «like». Vocabulary: Physical activities.  
6) Present perfect. Vocabulary: Food.  
7) Future tenses (present simple with future meaning, be going to+infinitive). Vocabulary: Transport.  
8) Modal verbs. Vocabulary: Cities.  
9) Comparisons. Vocabulary: Environmental issues.  
10) Passive voice. Vocabulary: Music.  
  
Currículum bàsic de Francès per als continguts d'aquesta prova:  
1) Le groupe du nom et les pronoms: Le nom et l'adjectif. Les articles. Les démonstratifs. Les possessifs. Les indéfinis. Les pronoms personnels. Les pronoms relatifs.  
2) Le verbe: Les constructions verbales. Les auxiliaires et les semi-auxiliaires. La forme passive. La forme pronominale. L'indicatif. Le subjonctif. Le conditionnel. L'impératif. L'infinitif.  
3) La phrase : L'identification et la description. La phrase interrogative. La phrase négative. La mise en relief.  
4) Les mots-outils: Les prépositions. Les adverbes.  
5) L'expression de la pensée: Les prépositions complétives. Le discours rapporté.  
6) L'expression des circonstances: de la cause, de la conséquence, du but, du temps, de l'opposition, de l'hypothèse et de la condition, de la comparaison.  
  
11. La qualificació de cada una de les parts s'expressarà en escala numèrica de 0 a 10, i el resultat final de la prova serà la mitjana aritmètica. La superació de la prova exigirà que aquesta mitjana haja de ser igual o superior a 5, la qual cosa suposarà la valoració d'APTE/A. La superació d'aquesta prova tindrà validesa permanent als efectes d'accés als ensenyaments artístics superiors en tot l'Estat.  
12. En el cas que les persones participants, una vegada efectuats pel Tribunal els esclariments sol·licitats a la vista de la prova i la resta de mitjans que li hagen pogut servir com a elements de juí per a puntuar o valorar, estimen incorrecta la puntuació o valoració obtinguda, podran presentar reclamació telemàtica per mitjà d'un escrit motivat, davant la presidència del Tribunal, dins dels tres dies hàbils següents a aquell en què la qualificació va ser notificada públicament. Contra la resolució del president/a del Tribunal es podrà interposar un recurs d'alçada davant del director/a de l'ISEACV en el termini d'un mes a comptar de la resolució denegatòria.  
13. Es requereix la superació d'aquesta prova per a inscriure's en la prova específica d'accés.  
14. La inscripció per a aquesta prova es realitzarà telemàticament en les dates assenyalades en el calendari que s'especifica en l'annex III. La inscripció no tindrà efectes fins que s'abonen les taxes corresponents i s'envie còpia del resguard del pagament de les mateixes juntament amb la resta de documentació requerida a la següent adreça de correu electrònic obxrtoojllrxf25.8@bnkuel.ab. Les persones inscrites consultaran mitjançant les seues claus personals d'accés al programari de gestió Àrtic (annex III) si les seues sol·licituds han estat admeses o no admeses amb el seu motiu per a la realització de la prova. També pot obtenir-se informació relativa a la inscripció de la prova específica per a persones sense requisits acadèmics (art. 69.5 LOE) en les següents adreces d'internet: http://www.gva.es/va/inicio/procedimientos'id\_proc=2782 i en http://www.iseacv.gva.es/va/pruebas-de-acceso  
  
IV. Inscripció i determinació de les places de la prova específica d'accés  
1. El termini d'inscripció per a la realització de la prova específica d'accés als distints ensenyaments artístics superiors en cadascun dels centres estarà determinat segons el calendari que figura en l'annex III.  
  
2. La inscripció es realitzarà mitjançant els enllaços al programa de gestió Àrtic amb el corresponent enviament de la documentació requerida als correus electrònics habilitats per a cada centre on es vaja a realitzar la prova i que figuren en l'annex III. També es pot obtenir informació relativa a la inscripció de les proves específiques en les següents adreces d'internet:   
http://www.gva.es/va/inicio/procedimientos'id\_proc=15780 i en http://www.iseacv.gva.es/va/pruebas-de-acceso  
3. L'ISEACV, coneguda la proposta dels centres, determinarà el nombre de places disponibles per a iniciar els estudis dels distints ensenyaments artístics superiors. D'aquesta oferta es farà la reserva següent:  
  
a) El 20 % de les places disponibles, per a l'alumnat que tinga accés directe.  
b) El 2 % de les places disponibles totals d'accés de cada centre per a persones aspirants amb necessitats educatives específiques derivades de discapacitats físiques, psíquiques o sensorials o altres trastorns greus, amb reconeixement oficial el grau de les quals siga igual o superior al 33 %, que hagen superat la prova específica d'accés.  
c) Les places restants s'oferiran per a l'alumnat que accedisca per mitjà de la realització de la prova d'accés.  
Les places que no s'adjudiquen en les opcions a i b s'acumularan a l'opció c.  
  
V. Prova específica d'accés  
1. La superació de la prova específica d'accés tindrà validesa per al curs acadèmic objecte de la present resolució. Els Centres Superiors d'Ensenyances Artístiques realitzaran almenys una convocatòria anual com a mínim.  
2. L'ISEACV autoritza, a proposta dels centres, l'estructura i el contingut de la prova específica d'accés, la finalitat de la qual serà la valoració dels coneixements, les habilitats i les aptituds necessaris per a cursar amb aprofitament aquests estudis (segons l'annex II).  
3. El Tribunal determinarà els continguts dels distints exercicis de la prova específica d'accés a què es refereix l'annex II.  
4. Així mateix, es publica el calendari que contindrà les dates d'inscripció, realització de les proves d'accés i matriculació de l'alumnat en cadascun dels Centres Superiors d'Ensenyances Artístiques (segons l'annex III).  
  
VI. Qualificació  
1. La valoració de la prova d'accés s'expressarà en funció d'una escala numèrica de 0 a 10, amb expressió de tres decimals que permetrà l'ordenació de les sol·licituds d'admissió per a l'adjudicació de les places oferides.  
2. La superació de la prova d'accés exigeix obtindre una qualificació igual o superior a 5,000. En el cas que la prova d'accés se subdividisca en parts o en exercicis, aquests seran avaluades individualment, i la qualificació final de la persona aspirant serà la resultant de la ponderació de les diferents proves realitzades, d'acord amb el que es dispose en els annexos corresponents.  
3. Les qualificacions es notificaran a través del programa de gestió Àrtic (annex III) en les dates especificades per cada centre i en elles apareixerà el número d'ordre obtingut en el llistat de persones que han superat la prova, sent aquest mitjà vàlid i suficient per a la seua notificació a les persones aspirants.  
  
VII. Adjudicació de places  
Per a l'adjudicació de places en els centres, les persones aspirants que hagen superat la prova específica d'accés seran ordenades segons les qualificacions finals obtingudes.  
Les adjudicacions seguiran el següent ordre de preferència:  
1r. Aspirants que hagen superat la prova d'accés en el centre on desitgen cursar els ensenyaments.  
2n. Aspirants que hagen superat la prova d'accés en un centre distint.  
  
VIII. Tribunal  
1. Per tal de proposar i avaluar les distintes proves es constituirà un únic tribunal per centre, nomenat pel director/a de l'ISEACV, a proposta del director/a del centre, del qual formaran part un nombre imparell de membres.  
2. El tribunal estarà constituït pels membres següents:  
a) El/la president/a  
b) Un mínim de quatre vocals, un dels quals actuarà com a secretari/a.  
3. Quan el nombre de persones aspirants ho aconselle, es podrà nomenar un nombre més gran de vocals.  
4. La direcció del centre, en funció de les especialitats, dels itineraris i del nombre de persones aspirants, podrà nomenar comissions de suport per a la realització de les proves, les funcions de les quals seran les de l'atenció d'aules, correcció d'exàmens així com aquelles altres que assigne el tribunal per a l'adequat desenrotllament del procés.  
  
IX. Reclamació de qualificacions  
Les reclamacions es realitzaran telemàticament d'acord amb el procediment que cada centre determine. Els centres faran públics els mecanismes d'aquest procediment en les seues respectives pàgines web. Si, una vegada efectuats pel Tribunal els esclariments sol·licitats a la vista de la prova i la resta de mitjans que li hagen pogut servir com a elements de juí per a puntuar o valorar, estimen incorrecta la puntuació o valoració obtinguda, podran presentar reclamació per mitjà d'un escrit motivat, davant la presidència del Tribunal, dins dels tres dies hàbils següents a aquell en què la qualificació va ser notificada públicament.  
Contra la resolució de la presidència del Tribunal es podrà interposar un recurs d'alçada davant de la direcció de l'ISEACV en el termini d'un mes a comptar de la resolució denegatòria.  
  
X. Formalització de matrícules  
A les persones aspirants que, superada la prova, obtingueren plaça, se'ls comunicarà a través del programa de gestió Àrtic la data i la franja horària, en funció de la qualificació obtinguda, per a formalitzar la matrícula i el termini de presentació de la documentació acreditativa de reunir els requisits acadèmics exigits per a l'accés a la titulació. Una vegada finalitzat aquest termini sense que la persona aspirant s'haguera matriculat perdrà tot dret a la plaça, ja que aquesta serà oferida a les persones aspirants en llista d'espera i per rigorós ordre dins d'aquesta.  
  
Les persones aspirants en llista d'espera hauran de romandre atentes a la crida i assignació de vacants que es fixarà per cadascun dels centres en funció del seu termini de matrícula. És important tenir en compte que els terminis són diferents en cadascun dels centres i per tant no hi ha un termini únic de matrícula ni de crida a les llistes d'espera per a cobrir vacants. Els centres publicaran el calendari de crides, o si escau, la realització d'aquestes, a través de les pàgines web dels respectius centres. Aquest mitjà serà vàlid i suficient per a la notificació a les persones aspirants en llista d'espera. En cas de produir-se vacants les persones en llista d'espera hauran de realitzar la matrícula a través del programa de gestió Àrtic en la data i franja horària assignada pel centre.  
  
Les taxes que abonen les persones aspirants que concórreguen a les proves d'accés seran les establides en la Llei 20/2017, de 28 de desembre, de la Generalitat, de taxes, modificada per la Llei 27/2017, de 27 de desembre, de mesures fiscals, de gestió administrativa i financera i d'organització de la Generalitat. Aquestes taxes seran de 21,95 euros per a la prova específica per a persones sense requisits acadèmics (art.69.5 LOE), de 52,52 euros per a la prova específica d'accés als títols superiors i de 72,82 euros per a la prova específica d'accés als màsters d'ensenyaments artístics, segons el previst respectivament en els conceptes 1, 2 i 3 de l'epígraf 2 «Avaluació i proves», del quadre de tarifes de l'article 14.1.5 de la Llei de taxes de la Generalitat.  
  
  
XI. Acollida i orientació de nou ingrés  
Els centres disposaran de sistemes d'informació i procediments d'acollida i orientació dels estudiants de nou ingrés per a facilitar la seua incorporació als ensenyaments artístics superiors corresponents.  
  
Aquests sistemes i procediments hauran d'incloure, en el cas d'estudiants amb necessitats educatives específiques derivades de discapacitat, els serveis de suport i assessorament adequats, que valoraran la necessitat de possibles adaptacions curriculars.  
  
XII. Centres privats autoritzats  
La present resolució serà d'aplicació per als centres privats autoritzats d'ensenyaments artístics superiors de la Comunitat Valenciana. Els centres privats autoritzats hauran de realitzar les proves específiques d'accés dins del període establert entre el 21 de juliol i el 15 de setembre de 2020.  
  
  
  
ANNEX II.1  
Estructura i contingut de la prova específica   
d'accés a Art Dramàtic  
  
Les proves específiques d'accés per a l'especialitat d'Interpretació constaran de dues parts cadascuna d'elles eliminatòria. Cadascuna de les parts es podrà dividir en diferents exercicis. És necessari superar les dues parts per a obtenir una avaluació positiva.  
La primera part té com a objecte avaluar la possessió dels coneixements i habilitats instrumentals i tècniques per a cursar els ensenyaments corresponents. Constarà de dos exercicis: «Comentari de text» i «Habilitats específiques». Cada exercici computarà el 50 % de la nota final d'aquesta part. Es requereix aconseguir una puntuació mínima del 40 % de la nota en cada exercici.  
La segona part té per objecte comprovar les capacitats potencials necessàries per a cursar amb aprofitament els estudis de l'especialitat d'Interpretació. Consta d'un únic exercici que computarà el 100 % d'aquesta part.  
La qualificació final de la prova d'accés serà la mitja aritmètica de les qualificacions en cadascuna de les parts.  
  
Primera part:  
Primer exercici: comentari de text.  
Les persones aspirants han d'haver llegit prèviament les obres teatrals que el centre haja comunicat. L'exercici consistirà en un comentari d'un fragment d'aquestes obres i respondre un qüestionari que versarà sobre el gènere, aspectes històrics, socials i artístics relacionats amb l'obra. Es valorarà la maduresa i els coneixements de la persona aspirant en relació a la comprensió de conceptes i utilització del llenguatge. Temps de realització: 1 hora i 30 minuts.  
Segon exercici: habilitats específiques.  
Aquest exercici consisteix en l'avaluació de les habilitats necessàries per a cursar els estudis corresponents de l'especialitat d'Interpretació.  
  
L'exercici constarà de quatre àrees, cada una d'elles conduïda per professors en grups reduïts de treball. Cada àrea computarà un 25 % del total de la nota de l'exercici. Per al càlcul de la nota mitjana d'aquest exercici serà necessari haver obtingut una puntuació mínima del 20 % de la nota de cada una de les àrees que conformen l'exercici.  
a) Moviment. Es valorarà la flexibilitat, l'energia, ritme, coordinació i concentració.  
b) Música i cant. Consistirà en la reproducció de frases rítmiques i melòdiques, vocalitzacions. Es valorarà el sentit rítmic i l'afinació.  
c) Actuació. Es valoraran les capacitats expressives de la persona aspirant, concentració, disponibilitat i atenció, mitjançant exercicis d'actuació.  
d) Veu i dicció. Exercicis proposats pel tribunal. Lectura a primera vista de diferents textos. Es valorarà el nivell de correcció fonètica, la qualitat de la veu, l'expressivitat i modulació.  
Segona part  
Especialitat Interpretació. Constarà d'una prova única. La persona aspirant presentarà dos exercicis interpretatius. Un d'aquests serà necessàriament un dels monòlegs proposats pel tribunal. El text teatral de l'altre exercici serà de lliure elecció per a la persona aspirant, i podrà ser un altre dels textos proposats. Tindrà una duració entre tres i cinc minuts. La persona aspirant haurà de tindre memoritzats i preparats ambdós textos per a la realització d'aquest exercici. Es podrà utilitzar vestuari o efectes que, en tot cas, hauran de ser molt simples. Es valorarà la maduresa, les habilitats i les aptituds de la persona aspirant en relació amb les capacitats de les tècniques pròpies de la interpretació, la capacitat d'entendre i integrar indicacions i la comprensió de les situacions dramàtiques.  
  
  
  
ANNEX II.2  
Estructura i contingut de la prova específica d'accés a Ceràmica  
  
Constarà d'un exercici (2 h màx.):  
Consistirà a fer una anàlisi i comentari per escrit d'un text relacionat amb la ceràmica en què es valorarà la maduresa, la capacitat d'anàlisi, els coneixements associats i l'estudi del context històric, científic, artístic i socioeconòmic que si és el cas es podrà derivar del text extret.  
  
L'exercici presentarà dos opcions diferents entre les quals la persona aspirant haurà de triar-ne una.  
  
  
  
Annex II. 3  
Estructura i contingut de la prova específica d'accés a Dansa  
  
Constarà de tres parts:  
Primera part: realització d'un comentari i anàlisi escrit sobre un text relacionat amb la dansa i proposat pel tribunal, en el que es valorarà la maduresa, la capacitat d'anàlisi, els coneixements associats i l'estudi del context, que en el seu cas es puga derivar del text. Representarà el 30 % de la nota final.  
Segona part: prova pràctica que representarà un 60 % de la nota final.  
a) Realització d'una classe pràctica de tècnica de dansa de l'estil al qual opta la persona aspirant.  
b) La persona aspirant durà preparada una variació o coreografia lliure, amb una durada màxima de 3 minuts. La realització d'aquesta part de la prova serà opcional, segons consideració del tribunal.  
Tercera part: presentació i defensa davant el tribunal d'una memòria que versarà sobre la seua formació, vida professional, interessos, expectatives i inquietuds sobre els estudis superiors en dansa. Representarà el 10 % de la nota final.  
La nota mitjana de l'expedient dels estudis professionals constituirà el 50 % de la nota de la prova específica d'accés, en el cas d'estar en possessió del Títol Professional de Dansa sempre que aquesta qualificació resulte beneficiosa per al càlcul de la nota final.  
El centre habilitarà els mecanismes oportuns per a la realització de la prova per part d'aquelles persones aspirants estrangeres que prèviament ho hagen sol·licitat.  
  
  
  
Annex II.4  
Estructura i contingut de la prova específica d'accés a Disseny  
  
Constarà de tres exercicis:  
1. Primer exercici. Dibuix artístic  
Realitzar un dibuix artístic a partir de model del natural de xicoteta escala emprant la tècnica del clarobscur. Les persones aspirants hauran de dur llapisseres de grafit i, si es desitja, barres de grafit. No es podrà emprar l'esfumí. Temps de realització: 1 hora i 15 minuts.  
2. Segon exercici. Disseny d'un objecte.  
Realitzar un disseny creatiu-projectual en 3 parts:  
a) Esbós en perspectiva i vistes croquisades a mà alçada de l'objecte assignat a l'exercici.  
b) Interpretació creativa a partir de l'element dissenyat, amb acabat a color.  
c) Justificació escrita del disseny: intenció, decisions preses, justificació del color, forma/funció, adequació de les mesures, etc.  
Temps de realització: 2 hores.  
3. Tercer exercici. Comentari d'una imatge  
Anàlisi d'un disseny gràfic: disseny de senyalística, logotip, imatge publicitària o cartell. El comentari es durà a terme a partir de preguntes relatives a aspectes formals i funcionals de la imatge. Es valorarà la capacitat d'observació i reflexió sobre elements com: color, composició, iconicitat de la imatge, funcions del llenguatge, destinataris, etc. Temps de realització: 1 hora.  
  
  
  
Annex II.5  
Estructura i contingut de la prova específica d'accés a Música  
  
Les proves específiques, per a cada una de les especialitats, constaran de les parts i exercicis que es determinen a continuació:  
  
A. Interpretació  
A.1 Tots els itineraris excepte Jazz i Instruments de la Música Tradicional i Popular  
1. Primera part. Exercici de caràcter eliminatori que representarà, en cas de ser superat, el 50 % de la nota final de la prova. Les persones aspirants hauran d'obtenir una qualificació igual o superior a 5 sobre 10 per a poder realitzar la segona part.  
- Exercici 1: interpretació d'un programa de 30 minuts, d'almenys tres estils distints. La persona aspirant haurà d'interpretar, com a mínim, una obra de memòria. Aquest exercici de la primera part de la prova tindrà caràcter eliminatori i representarà, en cas de superar-la, el 50 % de la nota final.  
2. Segona part. No tindrà caràcter eliminatori i representarà, en el seu conjunt, el 50 % de la nota final de la prova.  
- Exercici 2: anàlisi estructural i històric d'un fragment musical. Representarà el 25 % de la nota final.  
- Exercici 3: lectura a vista amb l'instrument principal de l'itinerari al qual s'opta. Representarà el 25 % de la nota final.  
A.2. Itinerari de Jazz  
1. Primera part. De caràcter eliminatori, representarà en el seu conjunt i en cas de ser superada, el 75 % de la nota final de la prova. Les persones aspirants hauran d'obtenir una qualificació igual o superior a 5 sobre 10 per a poder realitzar la segona part.  
- Exercici 1: interpretació d'un tema estàndard triat pel tribunal del llistat d'obres obligatòries que prèviament el centre haurà comunicat en la seua pàgina web. Representarà el 35 % de la nota de la primera part.  
  
- Exercici 2: lectura a primera vista. Representarà el 25 % de la nota de la primera part.  
- Exercici 3: interpretació d'una transcripció. Representarà el 25 % de la nota de la primera part.  
- Exercici 4: prova auditiva. Representarà el 15 % de la nota de la primera part.  
2. Segona part. No tindrà caràcter eliminatori i representarà, en el seu conjunt, el 25 % de la nota final de la prova.  
- Exercici 5: escriptura i identificació d'intervals, acords i xifrats. Representarà el 40 % de la nota de la segona part.  
- Exercici 6: anàlisi estructural, melòdica i harmònica d'un fragment d'un estàndard de jazz. Representarà el 60 % de la nota de la segona part.  
A.3. Itinerari d'Instruments de la Música Tradicional i Popular - Dolçaina.  
1. Primera part. De caràcter eliminatori, representarà en el seu conjunt i en cas de ser superada, el 50 % de la nota final de la prova. Les persones aspirants hauran d'obtindre una qualificació igual o superior a 5 sobre 10 per a poder realitzar la segona part.  
- Exercici 1: interpretació d'una peça obligada per a tots els i les aspirants, triada el mateix dia de la prova per la comissió avaluadora entre les del llistat que prèviament el centre haja comunicat en la seua pàgina web. Suposarà un 30 % de la nota de la primera part.  
- Exercici 2: interpretació d'una obra per a dolçaina i piano, triada lliurement per cada aspirant entre les del llistat proporcionat. Suposarà un 30 % de la nota de la primera part.  
- Exercici 3: interpretació d'un programa lliure de peces que pertanguen almenys a tres gèneres diferents de la música tradicional valenciana, amb una duració màxima de 10 minuts. La persona aspirant haurà d'interpretar, com a mínim, una obra de memòria. Suposarà un 40 % de la nota de la primera part.  
2. Segona part. No tindrà caràcter eliminatori i representarà, en el seu conjunt, el 50 % de la nota final de la prova.  
- Exercici 4: anàlisi estructural i històrica d'un fragment de música «culta» occidental. Representarà el 25 % de la nota final.  
- Exercici 5: lectura a vista amb l'instrument principal de l'itinerari al qual s'opta. Representarà el 25 % de la nota final.  
  
B. Composició  
1. Primera part. De caràcter eliminatori, representarà en el seu conjunt i en cas de ser superada, el 60 % de la nota final de la prova. Les persones aspirants hauran d'obtenir una qualificació igual o superior a 5 sobre 10 per a poder realitzar la segona part.  
- Exercici 1: anàlisi harmònica, estructural i estilística d'una peça o fragment musical proposat pel tribunal. Representarà el 50 % de la nota de la primera part.  
- Exercici 2: exercici d'escriptura de caràcter harmònic, contrapuntístic o una combinació de tots dos tipus d'escriptura. Representarà el 50 % de la nota de la primera part.  
2. Segona part. No tindrà caràcter eliminatori i representarà, en el seu conjunt, el 40 % de la nota final de la prova.  
- Exercici 3: exercici de dictat musical o de lectura solfística. Representarà el 10 % de la nota final.  
- Exercici 4: interpretació al piano d'una peça preparada per la persona aspirant i/o lectura a vista al piano. Representarà el 10 % de la nota final.  
- Exercici 5: entrevista sobre obres pròpies realitzades per la persona aspirant i defensa de les mateixes, amb un màxim de tres obres presentades. Representarà el 20 % de la nota final.  
  
C. Direcció  
1. Primera part. De caràcter eliminatori, representarà en el seu conjunt i en cas de ser superada, el 50 % de la nota final de la prova. Les persones aspirants hauran d'obtenir una qualificació igual o superior a 5 sobre 10 per a poder realitzar la segona part.  
- Exercici 1: prova solfística a primera vista d'un o diversos fragments musicals determinats per la comissió d'avaluació, entonant i acompanyant-se a si mateix amb el gest. Representarà, en cas de superar-la, el 60 % de la nota de la primera part.  
- Exercici 2: dirigir una obra o fragment proposat per la comissió d'avaluació. Representarà, en cas de superar-la, el 20 % de la nota de la primera part.  
- Exercici 3: entrevista personal amb la comissió d'avaluació. Representarà, en cas de superar-la, el 20 % de la nota de la primera part.  
  
2. Segona part. No tindrà caràcter eliminatori i representarà, en el seu conjunt, el 50 % de la nota final de la prova.  
- Exercici 4: anàlisi estructural i històrica d'un fragment musical. Representarà el 10 % de la nota final.  
- Exercici 5: exercici d'harmonització a quatre veus d'un baix o tiple. Representarà el 10 % de la nota final.  
- Exercici 6: lectura a vista en el piano, amb preparació prèvia en un piano. Representarà el 10 % de la nota final.  
- Exercici 7: realització d'un dictat melòdic i harmònic a quatre veus. Representarà el 20 % de la nota final.  
  
D. Pedagogia  
1. Primera part. De caràcter eliminatori, representarà en el seu conjunt i en cas de ser superada, un terç de la nota final de la prova. Les persones aspirants hauran d'obtenir una qualificació igual o superior a 5 sobre 10 per a poder realitzar la segona part.  
- Exercici 1: interpretació d'un programa de 30 minuts, d'almenys tres estils distints. La persona aspirant haurà d'interpretar, com a mínim, una obra de memòria.  
2. Segona part. No tindrà caràcter eliminatori i representarà, en el seu conjunt, dos terços de la nota final de la prova.  
- Exercici 2: anàlisi estructural i històric d'un fragment musical. Representarà un terç de la nota final.  
- Exercici 3: lectura a vista en el piano, amb preparació prèvia en un piano. Representarà un terç de la nota final.  
  
E. Musicologia  
- Exercici 1: interpretació d'un programa de 15 minuts, d'almenys tres estils distints. Representarà el 25 % de la nota final.  
- Exercici 2: anàlisi estructural i històrica d'un fragment musical en partitura i audició. Representarà el 25 % de la nota final.  
- Exercici 3: exercici d'harmonització a quatre veus d'un baix i/o tiple. Representarà el 25 % de la nota final.  
- Exercici 4: comentari d'un text de temàtica musical i qüestionari sobre el mateix (aspectes històrics, estètics, socials i artístics). Representarà el 25 % de la nota final.  
  
F. Sonologia  
- Exercici 1: anàlisi estructural i històrica d'un fragment musical. Representarà el 25 % de la nota final.  
- Exercici 2: interpretació d'un programa de 15 minuts, d'almenys tres estils distints. Representarà el 25 % de la nota final.  
- Exercici 3: prova amb continguts bàsics de caràcter tècnic: matemàtics, físics i informàtics. Representarà el 50 % de la nota final.  
  
  
Els conservatoris, en el marc de la seua autonomia pedagògica i administrativa, establiran i publicaran al començament de cada curs acadèmic els continguts, objectius i criteris d'avaluació dels exercicis de cada especialitat, així com les instruccions per a la realització de la prova, que hauran d'anunciar-se en els taulers d'anunci i en les pàgines web dels diferents centres.  
Per a obtenir la qualificació ponderada final serà obligatori realitzar tots els exercicis de les proves.  
La inscripció en més d'una especialitat implicarà la realització de la prova corresponent completa, independentment de la similitud o coincidència dels exercicis.  
La nota mitjana de l'expedient dels estudis professionals constituirà el 50 % de la nota de la prova específica d'accés, en el cas d'estar en possessió del títol professional de Música, sempre que la qualificació ponderada de tots els exercicis realitzats siga una qualificació igual o superior a 5 sobre 10, i sempre que aquesta qualificació dels estudis professionals resulte beneficiosa per al càlcul de la nota final.  
  
Els conservatoris superiors en coordinació amb els conservatoris professionals acordaran un llistat orientatiu d'obres per itinerari/especialitat que serà publicat al principi de curs.  
  
  
  
Annex III  
Calendari convocatòria curs 2020-2021  
  
Constitució dels tribunals i preparació de les proves  
- Del 15 de maig al 30 de juny ambdós inclusivament  
  
Prova específica per a persones sense requisits acadèmics (art. 69.5 LOE)  
Inscripció: per a realitzar la inscripció s'han de completar les següents dues fases íntegrament: fase d'inscripció en línia i fase d'enviament de la documentació.  
  
1. Fase inscripció en línia:  
https://www.codex.pro/codexpro/open/ingress.do'centreId=81&id=574&ingressType=inscription&schoolYearId=272  
2. Fase documental. Correu electrònic: czdygohlbahjn47.4@zfkutk.ar  
Període d'inscripció: del 8 al 30 de juny de 2020 ambdós inclusivament.  
Realització de la prova específica per a persones sense requisits acadèmics (art. 69.5 LOE):  
- Divendres 10 de juliol de 2020  
Horari i lloc: a les 08.30 hores es realitzarà la crida en la seu en la qual s'haja triat en la inscripció. L'hora d'inici serà les 9.00 h i la prova en conjunt tindrà una durada màxima de 3 hores i mitja.  
  
- Escola d'Art i Superior de Disseny d'Alacant  
- Escola d'Art i Superior de Disseny d'Alcoi  
- Escola d'Art i Superior de Disseny de Castelló  
- Escola d'Art i Superior de Disseny d'Orihuela  
- Escola d'Art i Superior de Disseny de València  
Les consultes tant de l'estat de l'admissió com les qualificacions de la prova es consultaran a través del següent enllaç http://www.codex.pro/codexpro/iseacv.do accedint amb les corresponents claus privades, sent aquest mitjà vàlid i suficient per a la seua notificació a les persones aspirants.  
També pot consultar-se aquesta informació des de:   
http://www.iseacv.gva.es/va/pruebas-de-acceso  
  
Proves específiques d'accés centres ISEACV per al curs acadèmic 2020-2021  
Per a realitzar la inscripció a les proves específiques d'accés en cada centre de l'ISEACV al qual es desitge accedir, s'han de completar les següents dues fases íntegrament: fase d'inscripció en línia i fase d'enviament de la documentació.  
Els terminis i les dades sobre inscripcions, així com les dates de realització de les proves específiques d'accés dels centres docents d'ensenyaments artístics superiors de l'ISEACV seran les que a continuació es detallen. Aquells centres que realitzen dues convocatòries, oferiran en la segona convocatòria les vacants disponibles que no hagen estat cobertes en la primera convocatòria. Cada centre publicarà en les seues respectives pàgines web l'organització, la dinàmica i l'horari en el qual es duran a terme les proves específiques d'accés.  
  
1. Escola Superior d'Art Dramàtic de València  
Inscripció:  
1. Fase inscripció en línia:  
https://artic.edu.gva.es/ARTIC/open/ingress.do'centreId=75&id=589&ingressType=inscription&schoolYearId=278  
2. Fase documental. Correu electrònic: 48395372@tgq.cv  
Pàgina web del centre: http://esadvalencia.com  
Període d'inscripció:  
Del 8 de juny al 24 de juliol de 2020 ambdós inclusivament.  
Realització de la prova específica convocatòria única:  
- Del 3 al 15 de setembre de 2020  
Enllaç Àrtic de consulta de l'estat de l'admissió a la prova i de les qualificacions obtingudes una vegada realitzades:  
https://artic.edu.gva.es/ARTIC/esadvalencia.do  
  
  
2. Escola Superior de Ceràmica de l'Alcora  
Inscripció:  
1. Fase inscripció en línia:  
https://artic.edu.gva.es/ARTIC/open/ingress.do'centreId=40&id=595&ingressType=inscription&schoolYearId=278  
2. Fase documental. Correu electrònic: cqcjvvxgc@nujnn.dp  
Pàgina web del centre: http://escal.es  
Període d'inscripció juliol:  
Del 15 al 27 de juliol de 2020 ambdós inclusivament.  
Realització de la prova específica convocatòria juliol:  
- 28 de juliol de 2020  
Període d'inscripció setembre:  
Del 28 de juliol al 14 de setembre de 2020 ambdós inclusivament.  
Realització de la prova específica convocatòria setembre:  
- 15 de setembre de 2020  
Enllaç Àrtic de consulta de l'estat de l'admissió a la prova i de les qualificacions obtingudes una vegada realitzades:  
https://artic.edu.gva.es/ARTIC/escalcora.do  
  
  
  
3. Escola d'Art i Superior de Ceràmica de Manises  
Inscripció:  
1. Fase inscripció en línia:  
https://artic.edu.gva.es/ARTIC/open/ingress.do'centreId=76&id=591&ingressType=inscription&schoolYearId=278  
2. Fase documental. Correu electrònic: 02151271@twt.rfc.ac  
Pàgina web del centre: https://www.esceramica.com  
Període d'inscripció juliol:  
Del 8 de juny al 22 de juliol de 2020 ambdós inclusivament.  
Realització de la prova específica convocatòria juliol:  
- 24 de juliol de 2020  
Període d'inscripció setembre:  
Del 27 de juliol al 8 de setembre de 2020 ambdós inclusivament.  
Realització de la prova específica convocatòria setembre:  
- 10 de setembre de 2020  
Enllaç Àrtic de consulta de l'estat de l'admissió a la prova i de les qualificacions obtingudes una vegada realitzades:  
https://artic.edu.gva.es/ARTIC/eascmanises.do  
  
  
4. Conservatori Superior de Dansa d'Alacant  
Inscripció:  
1. Fase inscripció en línia:  
https://artic.edu.gva.es/ARTIC/open/ingress.do'centreId=46&id=589&ingressType=inscription&schoolYearId=278  
2. Fase documental. Correu electrònic: dykagwhrrrq@fpxix.raj  
Pàgina web del centre: https://www.csdalicante.com  
Període d'inscripció juliol:  
Del 8 de juny al 21 de juliol de 2020 ambdós inclusivament.  
Realització de la prova específica convocatòria juliol:  
- 22 i 23 de juliol de 2020  
Període d'inscripció setembre:  
Del 28 de juliol al 13 de setembre de 2020 ambdós inclusivament.  
Realització de la prova específica convocatòria setembre:  
- 14 i 15 de setembre de 2020  
Enllaç Àrtic de consulta de l'estat de l'admissió a la prova i de les qualificacions obtingudes una vegada realitzades:  
https://artic.edu.gva.es/ARTIC/csdalacant.do  
  
  
5. Conservatori Superior de Dansa de València  
Inscripció:  
1. Fase inscripció en línia:  
https://artic.edu.gva.es/ARTIC/open/ingress.do'centreId=41&id=603&ingressType=inscription&schoolYearId=280  
2. Fase documental. Correu electrònic: tqienkb@mhvursh.bd  
Pàgina web del centre: http://csdanza.es  
Període d'inscripció juliol:  
Del 8 de juny al 21 de juliol de 2020 ambdós inclusivament.  
Realització de la prova específica convocatòria juliol:  
- 22, 23 i 24 de juliol de 2020  
Període d'inscripció setembre:  
Del 22 de juliol al 9 de setembre de 2020 ambdós inclusivament.  
Realització de la prova específica convocatòria setembre:  
- 10 i 11 de setembre de 2020  
Enllaç Àrtic de consulta de l'estat de l'admissió a la prova i de les qualificacions obtingudes una vegada realitzades:  
https://artic.edu.gva.es/ARTIC/csdvalencia.do  
  
  
6. Escola d'Art i Superior de Disseny d'Alacant  
Inscripció:  
1. Fase inscripció en línia:  
https://artic.edu.gva.es/ARTIC/open/ingress.do'centreId=24&id=589&ingressType=inscription&schoolYearId=278  
2. Fase documental. Correu electrònic: amfxsvzqplcxat@bbesy.ds  
Pàgina web del centre: http://www.easda.es  
Període d'inscripció juliol:  
Del 8 de juny al 22 de juliol de 2020 ambdós inclusivament.  
Realització de la prova específica convocatòria juliol:  
- 23 de juliol de 2020  
Període d'inscripció setembre:  
Del 22 de juliol al 9 de setembre de 2020 ambdós inclusivament.  
Realització de la prova específica convocatòria setembre:  
- 10 i 11 de setembre de 2020  
Enllaç Àrtic de consulta de l'estat de l'admissió a la prova i de les qualificacions obtingudes una vegada realitzades:  
https://artic.edu.gva.es/ARTIC/easdalacant.do  
  
  
7. Escola d'Art i Superior de Disseny d'Alcoi  
Inscripció:  
1. Fase inscripció en línia:  
https://artic.edu.gva.es/ARTIC/open/ingress.do'centreId=16&id=600&ingressType=inscription&schoolYearId=280  
2. Fase documental. Correu electrònic: krtzy.ynfbqamh@uhrcskkgn.fi  
Pàgina web del centre: http://www.easdalcoi.es  
Període d'inscripció juliol:  
Del 8 de juny al 21 de juliol de 2020 ambdós inclusivament.  
Realització de la prova específica convocatòria juliol:  
- 22 de juliol de 2020  
Període d'inscripció setembre:  
Del 23 de juliol al 8 de setembre de 2020 ambdós inclusivament.  
Realització de la prova específica convocatòria setembre:  
- 9 de setembre de 2020  
Enllaç Àrtic de consulta de l'estat de l'admissió a la prova i de les qualificacions obtingudes una vegada realitzades:  
https://artic.edu.gva.es/ARTIC/easdalcoi.do  
  
  
8. Escola d'Art i Superior de Disseny de Castelló  
Inscripció:  
1. Fase inscripció en línia:  
https://artic.edu.gva.es/ARTIC/open/ingress.do'centreId=55&id=98&ingressType=inscription&schoolYearId=36  
2. Fase documental. Correu electrònic: 51460308@ano.th  
Pàgina web del centre: http://www.easdcastello.org  
Període d'inscripció juliol:  
Del 8 de juny al 22 de juliol de 2020 ambdós inclusivament.  
Realització de la prova específica convocatòria juliol:  
- 23 de juliol de 2020  
Període d'inscripció setembre:  
Del 22 de juliol al 3 de setembre de 2020 ambdós inclusivament.  
Realització de la prova específica convocatòria setembre:  
- 4 de setembre de 2020  
  
Inscripció màster EASDCS:  
1. Fase inscripció en línia:  
https://artic.edu.gva.es/ARTIC/open/ingress.do'centreId=55&id=105&ingressType=inscription&schoolYearId=37  
2. Fase documental. Correu electrònic: 78124488@cac.jo  
Període i realització proves, consultar pàgina web del centre: http://www.easdcastello.org  
Enllaç Àrtic de consulta de l'estat de l'admissió a la prova i de les qualificacions obtingudes una vegada realitzades:  
https://artic.edu.gva.es/ARTIC/easdcastello.do  
  
  
9. Escola d'Art i Superior de Disseny d'Orihuela  
Inscripció:  
1. Fase inscripció en línia:  
https://artic.edu.gva.es/ARTIC/open/ingress.do'centreId=6&id=570&ingressType=inscription&schoolYearId=273  
2. Fase documental. Correu electrònic: inscripcion\_OIA@udbdaiphzql.kuw  
Pàgina web del centre: https://www.esdorihuela.com  
Període d'inscripció juliol:  
Del 8 de juny al 25 de juliol de 2020 ambdós inclusivament.  
Realització de la prova específica convocatòria juliol:  
- 27 de juliol de 2020  
Període d'inscripció setembre:  
Del 28 de juliol al 14 de setembre de 2020 ambdós inclusivament.  
Realització de la prova específica convocatòria setembre:  
- 15 de setembre de 2020  
Enllaç Àrtic de consulta de l'estat de l'admissió a la prova i de les qualificacions obtingudes una vegada realitzades:  
https://artic.edu.gva.es/ARTIC/easdorihuela.do  
  
  
10. Escola d'Art i Superior de Disseny de València  
Inscripció:  
1. Fase inscripció en línia:  
https://artic.edu.gva.es/ARTIC/open/ingress.do'centreId=23&id=598&ingressType=inscription&schoolYearId=286  
2. Fase documental. Correu electrònic:   
wijkuqotoayyy@naxhvbvtggxj.noi  
Pàgina web del centre: http://www.easdvalencia.com  
Període d'inscripció:  
Del 8 de juny al 19 de juliol de 2020 ambdós inclusivament.  
Realització de la prova específica convocatòria única:  
- 21 de juliol de 2020  
Inscripció màsters EASDV, consultar pàgina web del centre:   
http://www.easdvalencia.com  
Enllaç Àrtic de consulta de l'estat de l'admissió a la prova i de les qualificacions obtingudes una vegada realitzades:  
https://artic.edu.gva.es/ARTIC/easdvalencia.do  
  
  
11. Conservatori Superior de Música d'Alacant  
Inscripció:  
1. Fase inscripció en línia:  
https://artic.edu.gva.es/ARTIC/open/ingress.do'centreId=14&id=56&ingressType=inscription&schoolYearId=286  
2. Fase documental. Correu electrònic: hpdo@uckwcwalwjg.upr  
Pàgina web del centre: http://www.csmalicante.com  
Període d'inscripció juliol:  
Del 8 de juny al 21 de juliol de 2020 ambdós inclusivament.  
Realització de la prova específica convocatòria juliol:  
- Del 23 al 29 de juliol de 2020  
Període d'inscripció setembre:  
De l'1 al 7 de setembre de 2020 ambdós inclusivament.  
Realització de la prova específica convocatòria setembre:  
- 9, 10 i 11 de setembre de 2020  
  
Inscripció màster CSMA:  
1. Fase inscripció en línia:  
https://artic.edu.gva.es/ARTIC/open/ingress.do'centreId=14&id=58&ingressType=inscription&schoolYearId=287  
2. Fase documental. Correu electrònic: haox@kifasweenkv.nlz  
Període i realització proves, consultar pàgina web del centre: http://www.csmalicante.com  
Enllaç Àrtic de consulta de l'estat de l'admissió a la prova i de les qualificacions obtingudes una vegada realitzades:  
https://artic.edu.gva.es/ARTIC/csmalicante.do  
  
  
12. Conservatori Superior de Música de Castelló  
Inscripció:  
1. Fase inscripció en línia:  
https://artic.edu.gva.es/ARTIC/open/ingress.do'centreId=9&id=610&ingressType=inscription&schoolYearId=285  
2. Fase documental. Correu electrònic: 30152006.ahlzca@jmi.gr  
Pàgina web del centre:   
http://www.conservatorisuperiorcastello.com  
Període d'inscripció juliol:  
Del 10 al 20 de juliol de 2020 ambdós inclusivament.  
Realització de la prova específica convocatòria juliol:  
- 22, 23 i 24 de juliol de 2020  
Període d'inscripció setembre:  
De l'1 al 4 de setembre de 2020 ambdós inclusivament.  
Realització de la prova específica convocatòria setembre:  
- 7 de setembre de 2020  
  
Inscripció màster CSMCS:  
1. Fase inscripció online:  
https://artic.edu.gva.es/ARTIC/open/ingress.do'centreId=9&id=615&ingressType=inscription&schoolYearId=286  
2. Fase documental. Correu electrònic: 20470156.tskpna@waz.sk  
Període i realització proves, consultar pàgina web del centre: http://www.conservatorisuperiorcastello.com  
Enllaç Àrtic de consulta de l'estat de l'admissió a la prova i de les qualificacions obtingudes una vegada realitzades:   
https://artic.edu.gva.es/ARTIC/csmcastellon.do  
  
  
13. Conservatori Superior de Música de València  
Inscripció:  
1. Fase inscripció en línia:  
https://artic.edu.gva.es/ARTIC/open/ingress.do'centreId=71&id=43&ingressType=inscription&schoolYearId=283  
2. Fase documental. Correu electrònic:   
xpauqq3001@estxaclpzhu.ts  
Pàgina web del centre: https://csmvalencia.es  
Període d'inscripció juliol:  
Del 9 al 17 de juliol de 2020 ambdós inclusivament.  
Realització de la prova específica convocatòria juliol:  
- Del 21 al 29 de juliol de 2020  
Període d'inscripció setembre:  
De l'1 al 3 de setembre de 2020 ambdós inclusivament.  
Realització de la prova específica convocatòria setembre:  
- Del 7 al 14 de setembre de 2020  
  
Inscripció màsters CSMV:  
1. Fase inscripció en línia:  
https://artic.edu.gva.es/ARTIC/open/ingress.do'centreId=71&id=47&ingressType=inscription&schoolYearId=284  
2. Fase documental. Correu electrònic:   
gcvnsu2737@yfheayhkabt.zi  
Període i realització proves, consultar pàgina web del centre:   
https://csmvalencia.es  
Enllaç Àrtic de consulta de l'estat de l'admissió a la prova i de les qualificacions obtingudes una vegada realitzades:  
https://artic.edu.gva.es/ARTIC/csmvalencia.do  
  
Pot consultar-se tota aquesta informació des de:   
http://www.iseacv.gva.es/va/pruebas-de-acceso  
  
  
ACCÉS DIRECTE  
Per a l'alumnat que opte per la via de reserva del 20 % de les places disponibles per accés directe als títols superiors d'Arts Plàstiques i de Disseny, a l'estar en possessió d'algun títol de Tècnic Superior d'Arts Plàstiques i Disseny, haurà de realitzar la inscripció en les dates que establisquen en les seues pàgines web cadascun dels centres i a través dels següents enllaços del programa de gestió Àrtic:  
  
- Escola Superior de Ceràmica de l'Alcora  
Inscripció Àrtic accés directe:  
https://artic.edu.gva.es/ARTIC/open/ingress.do'centreId=40&id=599&ingressType=inscription&schoolYearId=278  
Pàgina web del centre: http://escal.es  
Enllaç Àrtic de consulta de l'estat d'accés directe:  
https://artic.edu.gva.es/ARTIC/escalcora.do  
  
- Escola d'Art i Superior de Ceràmica de Manises  
Inscripció Àrtic accés directe:  
https://artic.edu.gva.es/ARTIC/open/ingress.do'centreId=76&id=597&ingressType=inscription&schoolYearId=278  
Pàgina web del centre: https://www.esceramica.com  
Enllaç Àrtic de consulta de l'estat de l'accés directe:  
https://artic.edu.gva.es/ARTIC/eascmanises.do  
  
- Escola d'Art i Superior de Disseny d'Alacant  
Inscripció Àrtic accés directe:  
https://artic.edu.gva.es/ARTIC/open/ingress.do'centreId=24&id=593&ingressType=inscription&schoolYearId=278  
Pàgina web del centre: http://www.easda.es  
Enllaç Àrtic de consulta de l'estat d'accés directe:  
https://artic.edu.gva.es/ARTIC/easdalacant.do  
  
- Escola d'Art i Superior de Disseny d'Alcoi  
Inscripció Àrtic accés directe:  
https://artic.edu.gva.es/ARTIC/open/ingress.do'centreId=16&id=609&ingressType=inscription&schoolYearId=280  
Pàgina web del centre: http://www.easdalcoi.es  
Enllaç Àrtic de consulta de l'estat d'accés directe:  
https://artic.edu.gva.es/ARTIC/easdalcoi.do  
  
- Escola d'Art i Superior de Disseny de Castelló  
Inscripció Àrtic accés directe:  
https://artic.edu.gva.es/ARTIC/open/ingress.do'centreId=55&id=110&ingressType=inscription&schoolYearId=36  
Pàgina web del centre: http://www.easdcastello.org  
Enllaç Àrtic de consulta de l'estat d'accés directe:  
https://artic.edu.gva.es/ARTIC/easdcastello.do  
  
- Escola d'Art i Superior de Disseny d'Orihuela  
Inscripció Àrtic accés directe:  
https://artic.edu.gva.es/ARTIC/open/ingress.do'centreId=6&id=575&ingressType=inscription&schoolYearId=273  
Pàgina web del centre: https://www.esdorihuela.com  
Enllaç Àrtic de consulta de l'estat d'accés directe:  
https://artic.edu.gva.es/ARTIC/easdorihuela.do  
  
- Escola d'Art i Superior de Disseny de València  
Inscripció Àrtic accés directe:  
https://artic.edu.gva.es/ARTIC/open/ingress.do'centreId=23&id=604&ingressType=inscription&schoolYearId=286  
Pàgina web del centre: http://www.easdvalencia.com  
Enllaç Àrtic de consulta de l'estat d'accés directe:  
https://artic.edu.gva.es/ARTIC/easdvalencia.do  
  
  
MATRÍCULA  
Els centres comunicaran a través del programa de gestió Àrtic el dia i la franja horària per a realitzar la matrícula de l'alumnat amb prova específica d'accés.  
La matrícula de l'alumnat d'accés directe d'arts plàstiques i disseny haurà de seguir les indicacions que els centres publiquen en les seues respectives pàgines web.   
El següent enllaç https://artic.edu.gva.es/ARTIC/ també permet l'accés al programari de gestió Àrtic de cadascun dels centres per a consultar l'estat de l'admissió a les proves, les qualificacions obtingudes, i si és el cas, la data de matrícula.